Diff'rent Strokes
Diff'rent Strokes () je američki televizijski sitkom koji se originalno prikazivao od 1978. do 1985. na programu mreže NBC, te od 1985. do 1986. na programu mreže ABC. Protagonisti, koje tumače Gary Coleman i Todd Bridges, su bili Arnold i Willis Jackson, dva crna siromašna dječaka iz Harlema koje je usvojio manhattanski tajkun Philipp Drumond (čiji lik tumači Conrad Bain), poslodavac njihove majke koja je kod njega bila radila kao sluškinja. Radnja je prikazivala njihov život u novoj porodici, koju je također činila Drummondova 13-godišnja kćer Kimberly (čiji je lik tumačila Dana Plato), a humor se velikim dijelom temeljio na rasnim i klasnim razlikama, kao i njihovom prevladavanju. Diff'reent Strokes je postigla izuzetnu popularnost, a Coleman postao velika televizijska zvijezda. Tako stečeni uticaj su producenti nastojali iskoristiti kroz tzv. vrlo posebne epizode, koje su umjesto humorističkog imale dramski sadržaj, te gledatelje upozoravale na društvene probleme kao što su alkoholizam, pedofilija i narkomanija. Godine 1984. je Dana Plato napustila seriju zbog trudnoće, a 1985. je matična kuća NBC obustavila snimanje; seriju je u posljednjoj sezoni preuzela ABC, prije nego što će je obustaviti zbog slabe gledanosti.

Diff'rent Strokes je nakon snimanja postala poznata zbog problema koje su imale njene dječje zvijezde - Coleman je sve vrijeme bio financijski iskorištavan od roditelja, te se do kraja života borio sa siromaštvom i lošim zdravljem; Plato se odala drogi, a neko vrijeme bavila kriminalom kako bi zarađivala za život, koji je 1999. godine prekinut predoziranjem; Bridges je također imao problema sa drogom, a kasnije je tvrdio da je za vrijeme snimanja bio podvrgnut seksualnom zlostavljanju od strane pedofilskih producenata.

Uloge

 Conrad Bain ... Phillip Drummond
 Gary Coleman ... Arnold Jackson
 Todd Bridges ... Willis Jackson
 Dana Plato ... Kimberly Drummond (1978–84, 1985–86 povremeni)
 Charlotte Rae ... Edna Garrett (1978–79)
 Nedra Volz ... Adelaide Brubaker (1980–84)
 Janet Jackson ... Charlene DuPrey (1980–84 povremeni)
 Dody Goodman ... Aunt Sophia (1981–84 povremeni)
 Shavar Ross ... Dudley Johnson (1980–86 povremeni)
 Le Tari ... Ted Ramsey (1980–84 povremeni)
 Mary Jo Catlett ... Pearl Gallagher (1982–86)
 Rosalind Chao ... Miss Chung (1981–83 povremena)
 Steven Mond ... Robbie Jason (1980–85 povremena)
 Dixie Carter ... Maggie McKinney Drummond #1 (1984–85)
 Mary Ann Mobley ... Maggie McKinney Drummond #2 (1985–86) and ... Ms. Osbourne 
 Danny Cooksey ... Sam McKinney (1984–86)
 Jason Hervey ... Charlie (1985–86 povremeni)
 Nikki Swasey ... Lisa Hayes (1982–86 povremena)

Phillip Drummond je jedini lik koji se pojavljuje u svim epizodama serije. Arnold Jackson se nije pojavio u pet epizoda - dvije u sezoni 1981/82 - "First Day Blues" i "The Team" - te tri u sezoni 1984/85 - "The Gymnasts", "Sam Adopts a Grandparent" i "Baseball Blues".

Izvori

Vanjske veze
 
 
 St. James Encyclopedia of Popular Culture article about Diff'rent Strokes 
 
 

Sitkomi
Američke TV-serije